
El Centre del Carme dona suport a la III edició del Concurs de Fotografia Guille Martí Revillo
●   	La sala Contraforts del CCCC exposa fins al 19 de febrer una selecció de 22 fotografies triades entre les participants en el certamen
●   	El concurs és una iniciativa de la família Martí Revillo per a recordar a Guille, aficionat a la fotografia que va morir amb 19 anys mentre practicava pesca submarina
València (23.01.2023). El Centre del Carme Cultura Contemporània dona suport a la III edició del concurs Guille Martí Revillo amb l’exposició d’una selecció de les fotografies que participen en aquest certamen impulsat per la família Martí Revillo per a recordar a Guille, un jove aficionat a la fotografia i amant de la naturalesa i l’esport, que va morir en 2016 mentre practicava pesca submarina.
Disponible fins al pròxim 19 de febrer en la sala Contraforts del CCCC, l’exposició reuneix una selecció de 22 fotografies, triades d’entre les prop de 500 presentades en el certamen, que compta amb tantes categories com esports practicava Guille. El jurat del concurs reuneix fotògrafs com Bleda y Rosa, Catalina Martín-Chico i Manu San Félix, i esportistes com la surfista Garazi Sánchez i el jugador de bàsquet Víctor Claver.
“Des del Centre del Carme apostem per secundar les iniciatives sorgides des de la societat, que tenen el seu espai d’exposició en la nostra sala Contraforts, on els visitants podran trobar propostes de caràcter social vinculades a l’actualitat. Amb aquest concurs i la mostra que l’acompanya, ens acostem a la memòria de Guille Martí Revillo i de tot el que amava: la naturalesa, l’esport i la fotografia, i podem trobar peces molt interessants signades per fotògrafs amateurs”, assenyala el director del Centre del Carme, José Luis Pérez Pont.
“Els Martí Revillo confiem en la formació com el pilar en què es fonamenta la pràctica segura de l’esport i hem aprés que hi ha coses que superen la mateixa mort, un exemple d’això és aquest concurs, que ja va per la seua tercera edició. Per a tota la família i les seues amistats més pròximes és la millor manera de recordar a Guille: buscant i premiant les fotografies que a ell li hauria agradat fer. Agraïm al Centre del Carme l’oportunitat d’exposar en un espai tan especial per a la ciutat de València”, assenyala la família Martí Revillo.
 
 
III edició del concurs Guille Martí Revillo
Les obres guanyadores del III Concurs de Fotografia Guille Martí Revillo, obra de Antonio Sabuco, Pablo Benedito i Jesús Marín, mostren la imatge submarina d’unes mantes, un escalador suspés davant d’una posta de sol i una fotografia de la Via Làctia des del Pirineu francés.
Juntament amb aquestes tres fotografies, el Centre del Carme exposa les instantànies d’Eleazar Veledo, Yhabril, Alicia Esparza, Carlos Manuel Almagro, David Martínez, Nuria Segovia, Diego Marín, Sergio Pérez Medina, César López, José Reyes, Pablo Pérez Herro, Diana Baidal, Diego Escobedo, Carlos de Cos, Carlos Manuel Almagro i Antonio Pascual, un total de 22 obres seleccionades pel jurat.
El certamen compta amb l’assessorament de Pep Benlloch, doctor en Belles Arts i exdirector del Màster de Fotografia de la UPV, i la producció de l’exposició ha sigut possible gràcies a l’ajuda econòmica de l’Àrea de Cultura de la Universitat Politècnica de València (UPV).
La mostra estarà disponible en la sala Contraforts del Centre del Carme fins al pròxim 19 de febrer.
Per a més informació: <https://www.consorcimuseus.gva.es/>.

[image: ]
image1.png
GENERALITAT
\\ N VALENCIANA

consorc
DE MUSEUS
DE 1A
coMuNITAT
VALENCIANA




image2.png
Centre del Carme Cultura Contemporania. C/ Museu, 2. 46003 Valéncia. 96 315 20 24. www.consorcimuseus.gva.es f y




